Diari Oficial de la Generalitat Valenciana


Sumari del DOGV 3300, del 04-08-1998 (1998/6046)

Informació pública de l’aprovació de les bases del procés selectiu per a l’ingrés en l’escala d’administració general, subescala: auxiliar, personal funcionari, reservada a promoció interna.
----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3300

Data del DOGV
:   04-08-1998

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1998/6046


Data del document
:   01-07-1998

Organisme emissor
:   Ajuntament d'Aldaia

Tipus de document
:   Anunci

Descriptors 

:   * Aldaia
    * professió administrativa
    * concurs administratiu
    * administració local

Informació pública de l'aprovació de les bases del procés selectiu per a l'ingrés en l'escala d'administració general, subescala: auxiliar, personal funcionari, reservada a promoció interna. [1998/Q6046]
  
El Ple de l'Ajuntament, en la sessió del dia 30 de juny de 1998, aprovà les bases que regiran els processos selectius per a la provisió de diferents llocs de treball.
  
Una vegada aprovada l'oferta d'ocupació pública per al 1998 per Acord Plenari de data 24 de febrer de 1998 i figurant com a vacants quatre places d'auxiliar administratiu de l'escala: administració general, subescala: auxiliar, reservada a promoció interna, el Ple acorda:
  
Aprovar les bases específiques que regiran el procés selectiu per l'ingrés en l'escala d'administració general, subescala: auxiliar, personal funcionari, reservada a promoció interna.
  
Per a allò no previst en les presents bases s'aplicaran les bases generals de l'Ajuntament d'Aldaia publicades en el Butlletí Oficial de la Província de 13 de juny de 1995.
  
Aldaia, 1 de juliol de 1998.- L'alcaldessa: Desemparats Navarro i Prósper
  
Bases específiques que han de regir el procés selectiu per l'ingrés en l'escala d'administració general, subescala: auxiliar, personal funcionari, reservada a promoció interna
  
Denominació: auxiliar administratiu.
  
Nombre de places: 1.
  
Naturalesa: personal funcionari.
  
Escala: administració general.
  
Subescala: auxiliar.
  
Grup: D.
  
Retribucions: segons catàleg.
  
Requisits dels aspirants: ser funcionari de l'Ajuntament d'Aldaia pertanyent al grup E de titulació.
  
Titulació exigida: graduat escolar, FP I o equivalent o tindre una antiguitat de 10 anys en l'escala d'administració general, subescala subalterna, o de cinc anys i la superació d'un curs específic de formació al qual s'accedirà per criteris objetius.
  
Formació addicional: no s'estableix.
  
Dedicació: cent per cent.
  
Sistema selectiu: oposició restringida.
  
Drets d'examen: 750 pessetes (fent extensiu en aquest Ajuntament allò previst en la Llei 66/1997, de 30 de desembre, de Mesures Fiscals, Administratives i de l'Ordre Social) que es pagaran en Bancaixa, entitat: 2077, oficina: 0130, número de compte: 518.9968756.
  
Assessors especialistes del tribunal: els establirà oportunament el tribunal.
  
Exercicis obligatoris i eliminatoris:
  
Primer exercici: casos pràctics.
  
Consistirà en el desenvolupament d'un o diversos casos pràctics, que proposarà el tribunal d'acord amb el temari annex, en un temps màxim d'una hora.
  
Segon exercici: desenvolupament de temes.
  
Consistirà en el desenvolupament per escrit de dos temes triats a l'atzar d'entre els compresos en el temari annex en un temps màxim d'una hora. Un dels quals correspondrà al grup I (matèries comuns) i l'altre al Grup II (matèries específiques).
  
Posteriorment es procedirà a la lectura pública de l'exercici.
  
Tercer exercici: instrumental.
  
Consistirà en la realització d'una prova de coneixements d'informàtica, que es referirà al maneig d'ordinador, en especial a programes de tractament de textos en sistema Word de Windows.
  
Exercici obligatori i no eliminatori:
  
Quart exercici: Valencià
  
Consistirà en la traducció d'un text del valencià al castellà i d'un altre del castellà al valencià proposat pel tribunal. La durada d'aquest exercici serà d'una hora. Posteriorment el tribunal mantindrà una entrevista en valencià a fi d'avaluar el coneixement oral.
  
Qualificació dels exercicis.
  
El primer, segon i tercer exercici seran qualificats de 0 a 10 punts, respectivament. L'aspirant que no obtinga la puntuació mínima de 5 punts quedarà automàticament eliminat.
  
El quart exercici serà qualificat de 0 a 2 punts.
  
El nombre d'aspirants que podran ser declarats aprovats, ordenats per ordre decreixent de puntuació, no podrà superar el nombre de vacants convocades.
  
Temari
  
Grup I. Matèries comunes.
  
Tema 1. La Constitució espanyola de 1978: significat i estructura. Principis generals. Reforma de la Constitució. El Tribunal Constitucional.
  
Tema 2. Drets i deures fonamentals dels espanyols. El defensor del poble.
  
Tema 3. L'organització de l'administració pública en l'ordenament espanyol. L'administració de l'estat. L'organització ministerial. El president del Govern. El Consell de Ministres. Les comissions delegades del Govern. Els ministres. Altres òrgans de l'administració de l'estat. L'administració institucional.
  
Tema 4. El procediment administratiu: el seu significat. Fases del procediment administratiu general.
  
Tema 5. L'administració local. Concepte. Entitats que comprén. El règim local espanyol. Regulació jurídica.
  
Tema 6. El municipi: el seu concepte. Organització municipal. Competències. L'alcalde: elecció i atribucions. El ple de l'ajuntament. La comissió de govern. Els regidors delegats.
  
Tema 7. Funcionament dels òrgans col·legiats locals. Convocatòria i ordre del dia. Actes i certificacions d'acords. Especial consideració al reglament orgànic de l'ajuntament.
  
Tema 8. Procediment administratiu local. El registre d'entrada i eixida de documents. Requisits en la presentació de documents. Comunicacions i notificacions.
  
Tema 9. El personal al servei dels ens locals. Drets i deures dels treballadors públics locals. Dret de sindicalització. El sistema de seguretat social del personal de les entitats locals.
  
Tema 10. Nocions bàsiques sobre les principals institucions d'urbanisme. El Pla General d'Ordenació Urbana. La llicència urbanística: concepte i naturalesa. Procediment d'atorgament.
  
Tema 11. La contractació administrativa en les Entitats locals. Classes de contractes. Els béns de les entitats locals. Classes.
  
Grup II. Matèries específiques.
  
Tema 12. Atenció al públic. Acollida i informació a l'administrat. Els serveis d'informació administrativa.
  
Tema 13. Concepte de document, registre i arxiu. Funcions del registre i de l'arxiu. Tipus d'arxiu. Especial consideració a l'arxiu de gestió.
  
Tema 14. Aplicació de les noves tecnologies a la documentació de l'arxiu. Disposicions legals sobre protecció de dades de caràcter personal.